Dronkbestuurder ‘allergies’ vir hof | Maroela Media
Dronkbestuurder ‘allergies’ vir hof
Die besope taxibestuurder, wat hier in hegtenis geneem word, het sy eie en nog 17 mense se lewe in gevaar gestel. Foto: Stad Kaapstad
Die Kaapse verkeersafdeling sê hy het die naweek ŉ dronkbestuurder aangekeer wat ŉ gewoonte van dié oortreding begin maak.
Die verdagte, wat vir die derde keer weens dronkbestuur aangekeer is, was een van die 124 motoriste wat die verkeersafdeling en die Kaapse metropolisie die naweek in hegtenis geneem het.
Die vermeende gewoontemisdadiger is aangekeer tydens ŉ optrede wat spesifiek op dronkbestuur en straatrenne in die omgewing van Manenberg op die Kaapse Vlakte gemik was.
Nadat hulle hom aangekeer het, het beamptes vasgestel die 27-jarige inwoner van Nyanga word gesoek op twee uitstaande lasbriewe nadat hy nie in die hof verskyn het op twee ander aanklagte van dronkbestuur nie.
“Dat dié man die vermetelheid het om die wet so blatant te minag deur sy hofdatums te ignoreer en voortgaan met sy swak gedrag, verbaas my nie regtig nie,” het JP Smith, burgemeesterskomiteelid vir veiligheid, gesê.
“Dis tekenend van ŉ probleem in die stad en die hele land wat geen mate van wetstoepassing sal kan hokslaan nie, tensy dit ernstige gevolge inhou. Dit help nie om mense in hegtenis te neem as die strafregstelsel verder aan nie die nodige doen nie.
Smith waarsku motoriste dronkbestuur hou ernstige gevolge in. “Dit kan jou lewe of iemand anders sŉ kos. En [om iemand se lewe te neem is] iets waarmee niemand wil saamleef nie.”
In ŉ afsonderlike voorval in wat begin lyk na ŉ tendens, het die dronkbestuureenheid wat lukrake asemtoetse uitvoer Maandagoggend ŉ taxibestuurder voorgekeer waar hy 17 passasiers in Airport Industria vervoer het.
Hy was net meer as vier keer oor die wettige perk vir bloedalkoholinhoud, nog een van vele gevalle in die laaste weke waar beamptes bestuurders van openbare vervoer aangekeer het omdat hulle onder die invloed bestuur.
dronkbestuur JP Smith
AfriForum eis dat polisie opdok ná grondgryp
Sewe jaagduiwels loop hul rieme styf
Maar nie allergies vir drank . . .
Hoe durf hulle die taxi bestuurder aankeer , hulle is mos bo die gereg verhewe
Ag so werk afrika.
Nouas hof hom al 2 keer soek, het hulle nie sy adres. Seker nie, mos 7 gesinne in een huis of bestuur taxi maar eintlik nie n inwoner van SA nie. O ja vergeet, buitelanders meer regte as ons eie mense
Vir so een vat die taxi of voertuig sit dit in skud (n pound) vat sy lisensie weg indien hy een het en gee hom swaar tronk straf, want as hy iemand se geliefde gaan dood ry gaan hy nie daardie pyn by die oop graf voel nie. Verkoop die voertuig na dertig dae en skenk die geld aan die slagoffer se families.